b'\n_START_ARTICLE_\nPainovoima (sarjakuvahahmo)\n_START_SECTION_\nVoimat ja varusteet\n_START_PARAGRAPH_\nPainovoima omaa ik\xc3\xa4isens\xc3\xa4, aktiivisesti harjoittelevan miehen fyysiset voimat. H\xc3\xa4n kykenee kuitenkin lis\xc3\xa4\xc3\xa4m\xc3\xa4\xc3\xa4n fyysist\xc3\xa4 voimaansa. Painovoima kykenee my\xc3\xb6s manipuloimaan esineiden tiheytt\xc3\xa4 ja t\xc3\xa4m\xc3\xa4n kautta luomaan itselleen yli-inhimilliset fyysiset voimat. Painovoiman todellinen kyky onkin juuri h\xc3\xa4nen taitonsa manipuloida painovoimaa. _NEWLINE_Painovoima voi luoda mink\xc3\xa4 tahansa esineen tai ihmisen (my\xc3\xb6s itsens\xc3\xa4) ymp\xc3\xa4rille gravitoneja  tai anti-gravitoneja, ja n\xc3\xa4in lis\xc3\xa4\xc3\xa4m\xc3\xa4\xc3\xa4n maan vetovoimaa objektia kohtaan. V\xc3\xa4hent\xc3\xa4m\xc3\xa4ll\xc3\xa4 itseens\xc3\xa4 kohdistuvaa painovoimaa Painovoima kykenee levitoimaan ja lent\xc3\xa4m\xc3\xa4\xc3\xa4n nopeuksilla, jotka eiv\xc3\xa4t haittaa h\xc3\xa4nen normaalia hengityst\xc3\xa4\xc3\xa4n. Lis\xc3\xa4\xc3\xa4m\xc3\xa4ll\xc3\xa4 gravitoneja esimerkiksi vastustajiensa alla Painovoima kykenee lukitsemaan n\xc3\xa4m\xc3\xa4 maahan. Samalla lailla Painovoima kykenee lis\xc3\xa4\xc3\xa4m\xc3\xa4\xc3\xa4n vastustajiensa painovoimaa jopa siihen pisteeseen, ett\xc3\xa4 t\xc3\xa4m\xc3\xa4n verenkiertoj\xc3\xa4rjestelm\xc3\xa4 vaurioituu pahasti. Painovoima kykenee my\xc3\xb6s luomaan erilaiset esineet tuottamaan niin paljon gravitoneja, ett\xc3\xa4 n\xc3\xa4m\xc3\xa4 vet\xc3\xa4v\xc3\xa4t puoleensa l\xc3\xa4hist\xc3\xb6ll\xc3\xa4 olevaa materiaa ja energiaa._NEWLINE_Nopeasti tuottamalla gravitoneja Painovoima voi luoda niist\xc3\xa4 s\xc3\xa4teen, jonka r\xc3\xa4j\xc3\xa4hdysvoima vastaa noin 10.000 kiloa TNT:t\xc3\xa4. Samalla lailla Painovoima kykenee luomaan ymp\xc3\xa4rilleen suojaavan kent\xc3\xa4n, joka kykenee suojelemaan h\xc3\xa4nt\xc3\xa4 jopa pienelt\xc3\xa4 ydiniskulta. Painovoima kykenee my\xc3\xb6s havaitsemaan ja manipuloimaan ulottuvuuksien v\xc3\xa4lisi\xc3\xa4 aukkoja. _NEWLINE_Painovoima kykenee ulottamaan painovoiman hallitsemisensa maksimissaan noin 14 kilometrin p\xc3\xa4\xc3\xa4h\xc3\xa4n ruumiistaan. Er\xc3\xa4\xc3\xa4n kerran h\xc3\xa4n demonstroi voimaansa nostamalla kartion mallisen maamassan yl\xc3\xb6s ilmaan ja asetti sen lent\xc3\xa4m\xc3\xa4\xc3\xa4n kuin painottoman esineen. Maamassan halkaisija oli noin 6 kilometri\xc3\xa4. H\xc3\xa4n hallitsee voimansa niin hyvin, ett\xc3\xa4 kykenee suorittamaan nelj\xc3\xa4 eri toimintoa kerrallaan. _NEWLINE_Painovoima on my\xc3\xb6s nerokas fyysikko.\n_START_SECTION_\nRajoitukset\n_START_PARAGRAPH_\nPainovoima kykenee k\xc3\xa4ytt\xc3\xa4m\xc3\xa4\xc3\xa4n voimiaan maksimissaan nelj\xc3\xa4 tuntia niiden \xc3\xa4\xc3\xa4riteholla ennen kuin h\xc3\xa4n v\xc3\xa4syy. Vaikka Painovoima on potentiaalisesti yksi Marvel-universumin voimakkaimmista superroistoista, h\xc3\xa4n on mentaalisesti ja emotionaalisesti hyvin h\xc3\xa4iriintynyt.\n_START_SECTION_\nTelevisio\n_START_PARAGRAPH_\nTohtori Franklin Hall esiintyi Marvel Cinematic Universeen (MCU) sijoittuvan sarjan S.H.I.E.L.D. Agentit kolmannessa jaksossa \xe2\x80\x9dVoimavara\xe2\x80\x9d, n\xc3\xa4yttelij\xc3\xa4n\xc3\xa4\xc3\xa4n Ian Hart. H\xc3\xa4n oli kandalainen fyysikko, jonka entinen ty\xc3\xb6toveri Ian Quinn oli siepannut viem\xc3\xa4\xc3\xa4n loppuun ty\xc3\xb6ns\xc3\xa4 painovoiman manipulointiin tarkoitetun laitteen parissa, joka toimi gravitoniumiksi kutsutulla aineella. Hall piti gravitoniumia liian vaarallisena, joten h\xc3\xa4n p\xc3\xa4\xc3\xa4tti tuhota laitteen. Phil Coulson yritti pelastaa Hallin, mutta Hall putosi gravitoniumiin, joka tuhosi h\xc3\xa4nen kehonsa ja imi h\xc3\xa4nen mielens\xc3\xa4 itseens\xc3\xa4. Aine n\xc3\xa4hd\xc3\xa4\xc3\xa4n uudelleen jaksossa \xe2\x80\x9dJohdatus\xe2\x80\x9d, jossa Hydran agentit vapauttivat aineen ja John Garrett antoi gravitoniumin takaisin Quinnille._NEWLINE_Viidennell\xc3\xa4 tuotantokaudella, jaksossa \xe2\x80\x9dInside Voices\xe2\x80\x9d, paljastui, ett\xc3\xa4 Garrettin kukistumisen j\xc3\xa4lkeen Raina oli huijannut Quinnin avaamaan gravitonium-s\xc3\xa4ili\xc3\xb6n, jolloin gravitonium oli imenyt Quinnin itseens\xc3\xa4. Hydran ainut j\xc3\xa4ljelle j\xc3\xa4\xc3\xa4nyt j\xc3\xa4sen, kenraali Hale, sulautti pienen m\xc3\xa4\xc3\xa4r\xc3\xa4n gravitoniumia geneettisesti muokatun tytt\xc3\xa4rens\xc3\xa4 Rubyn kehoon. Ruby ei kuitenkaan osannut hallita painovoimaan liittyvi\xc3\xa4 voimiaan ja tappaa vahingossa Werner von Struckerin. Elena \xe2\x80\x9dYo-Yo\xe2\x80\x9d Rodriguez tappaa Rubyn ja S.H.I.E.L.D. ker\xc3\xa4\xc3\xa4 loput gravitoniumista talteen. My\xc3\xb6hemmin remoraatit, yksi Halea aiemmin manipuloineen ja useiden avaruusoliorotujen muodostamaan Yhdistymiseen kuuluvista roduista, hy\xc3\xb6kk\xc3\xa4\xc3\xa4 S.H.I.E.L.D.:n kimppuun. Glenn Talbot yhdist\xc3\xa4\xc3\xa4 j\xc3\xa4ljell\xc3\xa4 olevan gravitoniumin sek\xc3\xa4 Hallin ja Quinnin mielet itseens\xc3\xa4, tullen MCU:n versioksi painovoimasta. Talbot imee astranien johtaja Crixonin itseens\xc3\xa4 ottaakseen t\xc3\xa4m\xc3\xa4n paikan Yhdistymisen johtajien joukossa, pakottaa remoraattien johtajan Qovasin ja muut Yhdistymisen j\xc3\xa4senet alaisuuteensa ja pukeutuu pukuun, joka muistuttaa Painovoiman pukua sarjakuvista. Yhdistymiseen kuuluvan krii-ryhmittym\xc3\xa4n johtaja Taryan uskotteli Talbotille, ett\xc3\xa4 ker\xc3\xa4\xc3\xa4m\xc3\xa4ll\xc3\xa4 lis\xc3\xa4\xc3\xa4 gravitoniumia, t\xc3\xa4st\xc3\xa4 tulisi niin voimakas, ett\xc3\xa4 voisi pys\xc3\xa4ytt\xc3\xa4\xc3\xa4 jopa Thanoksen hy\xc3\xb6kk\xc3\xa4yksen. Coulson ja Hale yritt\xc3\xa4v\xc3\xa4t pys\xc3\xa4ytt\xc3\xa4\xc3\xa4 Talbotin, mutta Talbot tappaa Halen ja varoittaa Coulsonia olemaan asettumatta h\xc3\xa4nen tielleen. Talbot imi itseens\xc3\xa4 my\xc3\xb6s Carl Creelin ja otti Robin Hintonin vangikseen l\xc3\xb6yt\xc3\xa4\xc3\xa4kseen t\xc3\xa4m\xc3\xa4n n\xc3\xa4kij\xc3\xa4voimilla lis\xc3\xa4\xc3\xa4 gravitoniumia. Uusi esiintym\xc3\xa4 l\xc3\xb6ytyy Chicagossa, miss\xc3\xa4 Daisy Johnson yritt\xc3\xa4\xc3\xa4 ensin puhua h\xc3\xa4net luopumaan aikeistaan, mutta p\xc3\xa4\xc3\xa4tyykin k\xc3\xa4ytt\xc3\xa4m\xc3\xa4\xc3\xa4n Tuhatjalkais-seerumia ja sen antamilla voimilla lenn\xc3\xa4tt\xc3\xa4\xc3\xa4 Talbotin avaruuteen j\xc3\xa4\xc3\xa4tym\xc3\xa4\xc3\xa4n. T\xc3\xa4m\xc3\xa4n ansiosta S.H.I.E.L.D. onnistui eliminoimaan vaihtoehtoisen tulevaisuuden, jossa gravitoniumin etsint\xc3\xa4 oli saanut Maan tuhoutumaan ja jossa kriit olivat Taryanin pojan, Kasiuksen, johtamina orjuuttaneet eloonj\xc3\xa4\xc3\xa4neet ihmiset.'